**Kedves Szülő/Gondviselő! Kedves Tanuló!**

Szeretettel köszöntjük a 2019/2020-as tanév kezdete alkalmából!

Ezúton szeretnénk tájékoztatást nyújtani a tanévkezdéssel kapcsolatos alábbi információkról:

**Az ünnepélyes tanévnyitó:**

- időpontja: **2019. szeptember 02. (hétfő) 8.00 óra**

- helyszíne: 4405 Nyíregyháza, Tünde utca 10/a

Az ünnepségen kérjük, hogy a tanulók alkalmi fehér felsőben, illetve fekete szoknyában/nadrágban és alkalmi fekete cipőben legyenek szívesek megjelenni!

A tanévnyitó után a 10-11-12. évfolyamos osztályok – szokás szerint – osztályfőnöki órákkal folytatják a napot, ahol a diákok felvilágosítást kapnak a tanév rendjéről, a fontosabb dátumokról, és megbeszélik a tanévkezdés feladatait.

**Tudnivalók a taneszközökkel, felszereléssel kapcsolatban:**

* a tankönyvosztás időpontja 10-11-12. évfolyamosoknak: 2019. szeptember 02. hétfő, délelőtt folyamatosan
* az egyes tantárgyanként szükséges taneszközökről az adott tantárgyat tanító pedagógus kolléga ad majd felvilágosítást az első órán

Amennyiben bármilyen kérésük, kérdésük van a 42/594-656-os telefonszámon vagy személyesen az iskola Tanulmányi Osztályán érdeklődhetnek!